બે ઓવલઃ અહીં પ્રવાસી બાંગ્લાદેશ અને ન્યૂઝીલેન્ડ વચ્ચે શ્રેણીની બીજી ટી-૨૦ મેચમાં બાંગ્લાદેશે ટોસ જીતીને ફિલ્ડિંગ કરવાનું પસંદ કર્યા બાદ ખરાબ શરૂઆત છતાં ન્યૂઝીલેન્ડના બેટ્સમેનોએ તોફાની બેટિંગ કરીને નિર્ધારિત ૨૦ ઓવરમાં સાત વિકેટે ૧૯૫ રનનો પહાડ જેવો સ્કોર ખડક્યો હતો. આ જબરદસ્ત સ્કોરમાં ત્રીજા નંબર પર બેટિંગ કરવા કોલિન મુનરોનો ફાળો મહત્ત્વપૂર્ણ રહ્યો હતો. તેણે ફક્ત ૫૪ બોલમાં જ સાત ચોગ્ગા અને સાત છગ્ગા સાથે ૧૦૧ રન ઝૂડી કાઢ્યા હતા. એ સિવાય બ્રૂસે ૩૯ બોલમાં અણનમ ૫૯ રનનું યોગદાન આપ્યું હતું.